El abuelo (filmo)

El abuelo (La avo, 1998) estas hispana filmo reĝisorita de José Luis Garci, protagonistigita de Fernando Fernán Gómez kaj kandidata al Oskar-premio. Temas pri la kvara kinadaptaĵo de la samnoma romano de Benito Pérez Galdós. La antaŭa premieris en 1972 laŭ la titolo La duda (La dubo), reĝisorita de Rafael Gil kaj protagonistigita de Fernando Rey. La filmo estis ege sukcesa. La projekto iĝis dekomence serieto por televido, kaj la filmo estis derivita muntaĵo, pli mallonga por kinejoj. La serio estis premierita en 2001. Diccionario de series españolas de televisión. Luis Miguel Carmona. p. 41. ISBN 978-84-96613-37-9 ​

 Intrigo 

Don Rodrigo de Arista, nobela hidalgo el Asturio revenas el Ameriko, precize el Peruo. Lia ekonomia situacio estas tre malbona kaj li estis ankaŭ tre maljuna; sed li ankoraŭ kuraĝas kaj baraktas por ke oni respektu lian auperan statuson. Akompanas lin samaĝa amiko, eks-instruisto kaj ĉasemulo. Don Rodrigo malkovras, ke unu el liaj du nepinoj estas ekstergeedzeca, rezulto de amafero inter lia bofilino kaj artisto. Kvankam li ege bone rilatas kun siaj nepinoj, scivolemas pri kiuj el ili certe ne estas lia vere biologia nepino kaj tiel vera heredantino de la nobela titolo. La bofilino retenas la sekreton kaj tio rezultas en plia konflikto, ĉar ŝi deziras, ke la avo amas ambaŭ same kaj senprefere.

Dua intrigero temas pri klopodoj de lia etoso por enfermigi la avon en monaĥejon pro lia maljuneco, kontraŭ kio li baraktas kuraĝe kaj venkas.

 Geaktoraro kaj roluloj 
 Fernando Fernán Gómez ... Don Rodrigo de Arista Potestad
 Rafael Alonso ... Don Pío Coronado
 Cayetana Guillén Cuervo ... Doña Lucrecia Richmond
 Agustín González ... Senén Corchado
 Cristina Cruz ... Dolly
 Alicia Rozas ... Nelly
 Fernando Guillén ... Urbestro de Jerusa
 Francisco Piquer ... Prioro de Zaratay
 María Massip ... Gregoria
 José Caride ... Venancio
 Francisco Algora ... Don Carmelo
 Emma Cohen ... Vicenta, la urbestredzino

 Referencoj 

 Eksteraj ligiloj 
 Muziko de la filmo fare de Manuel Balboa
 Ĉapitro 1 en RTVE a la carta
 Ĉapitro 2 en RTVE a la carta



Kategorio:Hispanaj dramaj filmoj
Kategorio:Filmoj aperintaj en 1998
Kategorio:Filmoj adaptitaj de libroj